Source: https://www.zdg.md/stiri/stiri-justitie/presedintele-interimar-al-csm-despre-lipsa-de-cvorum-la-sedinte-se-creeaza-impresia-ca-sunt-intentionat-boicotate
Timestamp: 2020-01-26 20:42:24+00:00

Document:
Președintele interimar al CSM, despre lipsa de cvorum la ședințe: „Se creează impresia că sunt intenționat boicotate” | Ziarul de Gardă
Ședința Consiliului Superior al Magistraturii (CSM), convocată astăzi, 22 octombrie, de către membrii care au fost revocați din funcție în cadrul Adunării generale a judecătorilor din 27 septembrie, nu a avut loc din lipsă de cvorum. Situația de astăzi se repetă, după ce la 17 octombrie ședința a fost amânată din același motiv.
Potrivit președintelui interimar al CSM, Dorel Musteață, convocarea celor două ședințe a eșuat pentru că s-ar încerca intenționat boicotarea acestora.
„Pentru ședința de astăzi, opt membri ai CSM au confirmat prezența, însă un membru, care a confirmat prezența, și anume membrul desemnat de Parlament, domnul Ion Postu, atât ședința trecută nu a avut loc din cauza neprezenței acestuia, cât și ședința de astăzi. Fiind telefonat, dumnealui a spus că nu poate să se prezinte. Am telefonat să convenim să amânăm pentru o altă oră, însă nu a mai răspuns la telefon. Se creează impresia că ședințele CSM sunt intenționat boicotate și se încearcă de a face ca CSM să nu fie lucrativ”, a declarat Musteață în debutul ședinței CSM.
Ziarul de Gardă a încercat să ia legătură cu Ion Postu pentru o reacție, însă membrul CSM are telefonul deconectat.
Membrii CSM au fost revocați din funcție la 27 septembrie de către Adunarea generală extraordinară a judecătorilor, organizată la inițiativa a 87 de magistrați, în urma unei hotărâri emise de Curtea de Apel Chișinău. Membrii CSM nu au recunoscut însă deciziile luate la Adunarea generală a judecătorilor, solicitând în instanță anularea hotărârilor prin care le-au fost ridicate mandatele.
Mesajul membrilor CSM, revocați din funcție, către sistemul judecătoresc, după amânarea celor două ședințe
Președintele interimar al CSM, despre lipsa de cvorum la ședințe: „Se creează impresia că sunt intenționat boicotate” 0 out of 5 based on 0 ratings. 0 user reviews.

References: CSM 
 CSM 
 CSM 
 CSM 
 CSM 
 CSM